# Installere Intel® PRO-nettverkskort

Revisjon 10/2002

## Installere Intel-kortet

1. Slå av datamaskinen og trekk ut strømledningen.

2. Ta av dekselet på datamaskinen og fjern dekselet for et PCI-spor fra chassiset.

3. Sett Intel-kortet ordentlig ned i PCI-sporet og fest konsollen.

4. Sett dekselet på datamaskinen igjen. Plugg inn strømledningen.

## Koble til nettverkskabelen

Intel® PRO/100-kort og PRO/1000 T/XT/MT-kort: Koble kabelen til kortet med TPE-kabel (Twisted Pair Ethernet) kategori 3, 4 eller 5 for 10 Mbps-nettverk. Bruk kategori 5-kabel (4 par) for 100- eller 1000 Mbps-nettverk og for nettverk i boliger.
Bare Intel® PRO/1000 F/XF-kort: Ta av dekselet for den fiberoptiske kontakten og ta vare på det. Sett inn en fiberoptisk SC-kontakt av 1000Base-SX duplex-type i TX/RX-portene på konsollen på PRO/1000 F/XF-kortet.
Bare Intel® PRO/1000 MF-kort: Ta av dekselet for den fiberoptiske kontakten og ta vare på det. Sett inn en LC-kontakt i kortet, med riktig kabling for din korttype (1000BASE-SX eller 1000BASE-LX). Konverteringskabler til andre kontakttyper (for eksempel SC) kan brukes hvis kablingen svarer til de optiske spesifikasjonene for kortet, inkludert lengdebegrensninger.
Start datamaskinen og følg anvisningene for driverinstallering nedenfor.

## Installere driverne og programvaren for Intel® PROSet-verktøyet

Obs! Serverkortene i Intel® PRO/1000-serien fungerer ikke med operativsystemene Windows 95/98/Me.

### Windows* 98, 98 SE og 2000

Datamaskiner med Plug and Play registrerer automatisk Intel-kortene under oppstart. PROSet gir deg mulighet til å konfigurere og teste Intel-kortet. Programmet viser også hvilke ressurser i datamaskinen som er tildelt hver av kortene som er installert. Slik går du frem hvis du vil installere basisdriveren fra Intel i Windows 98, 98 SE eller 2000:

1. Windows kjører automatisk veiviseren for funnet maskinvare.

2. Sett inn CD-ROM-en som ble levert med kortet, i CD-ROM-stasjonen. Hvis programmet CD Autorun starter, lukker du programvinduet.

3. På velkomstskjermen i veiviseren klikker du Neste for å starte veiviseren.

4. På det neste skjermbildet velger du alternativet Søk og klikker Neste.

5. Klikk CD-ROM i skjermbildet Søk etter driver og klikk Neste.
   Etter en stund viser søkeresultatene at det finnes en driver på angitt sted. Klikk Neste for å fortsette.

6. De nødvendige filene kopieres til datamaskinen. Veiviseren viser en Fullført-melding. Klikk Fullfør.

7. Bare for Windows 98 og 98 SE: Start datamaskinen på nytt.

8. Hvis du vil legge til PROSet, tar du ut CD-ROM-en som fulgte med kortet, og setter den inn igjen. Alternativt kan du høyreklikke CD-ikonet og velge Autorun.

9. Fra Autorun-skjermen velger du "Installer programvare". Følg anvisningene som kommer frem på skjermen for å installere de funksjonene du ønsker.

### Windows* Me, XP og Server 2003

Windows Me, XP og Server 2003 kjører automatisk veiviseren for funnet maskinvare og installerer driverne for kortet som ble levert med operativsystemet. Vi anbefaler at du oppgraderer til Intel-driveren som fulgte med på CD-ROM-en. Slik oppgraderer du driveren:

1. Åpne Enhetsbehandling. Høyreklikk Min datamaskin fra skrivebordet eller Start-menyen, klikk Behandle, og klikk deretter Enhetsbehandling til venstre i skjermbildet.

2. Klikk på plusstegnet ved siden av Nettverkskort til høyre i skjermbildet. Installerte kort vises i en liste.

3. Dobbeltklikk Intel-kortet.

4. Klikk kategorien Driver.

5. Klikk Oppdater driver. Veiviseren for oppdatering av maskinvare vises.

6. Sett inn CD-ROM-en fra Intel eller pek på annet medium. Hvis det kommer frem et Autorun-vindu, lukker du det. Under hele prosessen må du passe på at veiviseren ser på dette stedet.

7. Klikk "Installere programvaren automatisk (anbefales)", og klikk deretter Neste.

8. Følg eventuelle anvisninger på skjermen.

9. Hvis du vil legge til PROSet, tar du ut CD-ROM-en som fulgte med kortet, og setter den inn igjen. Alternativt kan du høyreklikke CD-ikonet og velge Autorun.

10. Fra Autorun-skjermen velger du "Installer programvare". Følg anvisningene på skjermen for å installere de funksjonene du ønsker.

### Windows NT* 4.0

Obs! Programvaren for Intel PROSet-verktøyet installeres automatisk under installeringen av driveren.

1. Start Windows NT* 4.0, dobbeltklikk ikonet Nettverk i kontrollpanelet, velg kategorien Kort og klikk Legg til.

2. Når du ser en liste over kort, setter du inn CD-ROM-en fra Intel og klikker Har diskett i stedet for å velge i listen.

3. Hvis det kommer frem et Autorun-vindu, lukker du det og fortsetter.

4. Angi banen, klikk OK og fortsett installeringen. Når installeringen er ferdig, kommer det nye Intel-kortet frem i listen Nettverkskort.

5. Klikk Lukk for å fullføre.

6. Start datamaskinen på nytt.

### Linux

#### Kompilere og installere driverne e1000.o og e100.o på kjerneversjon 2.4.x

For at kompileringen skal fungere som den skal, er det viktig at kjernen som er i bruk, svarer til versjonen og konfigurasjonen i den installerte kjernekildekoden (og hodefilene i /usr/include/linux).

1. Flytt målfilen for basisdriveren til mappen du har valgt. Du kan for eksempel bruke /home/brukername/<driver> eller /usr/lokal/src/<driver>, der <driver> er e100 eller e1000.

2. Gå til src-katalogen for driveren ('cd e100-x.x.x/src'). Resten av kompileringsprosessen bør utføres derfra.

3. Kjør 'make install' for å installere binærfilen e1000.o/e100.o. Binærfilen vil bli installert som:
   /lib/modules/[KJERNEVERSJON]/net/e1000.o eller /lib/modules/[KJERNEVERSJON]/kernel/drivers/net/e1000.o (eller /e100.o).

4. Last inn driveren ved å kjøre 'modprobe e1000' eller 'modprobe e100'.

5. Da vil et nytt Ethernet-grensesnitt bli opprettet. Hvis det ikke er lastet inn andre Ethernet-drivere, vil PRO/100/1000 få navnet eth0. Du kan aktivere grensesnittet og tildele det en IP-adresse ved å kjøre 'ifconfig ethX yyy.yyy.yyy.yyy', der ethX er Ethernet-grensesnittet og yyy.yyy.yyy.yyy er IP-adressen.

### Andre operativsystemer

Hvis du vil installere andre drivere, kan du se Brukerhåndboken på CD-ROM-en fra Intel eller Intels webområde for brukerstøtte: http://www.intel.com/english/intel/nav/support.htm.

Juridisk informasjon