# Installation af Intel® PRO netværksadapter

Udgave 10/2002

## Installation af Intel-adapteren

1. Sluk computeren, og fjern netledningen.

2. Tag dækslet af computeren, og fjern chassisdækslet fra et PCI-slot.

3. Tryk Intel-adapteren fast i PCI-slot’et, og fastspænd beslaget.

4. Sæt atter dækslet på computeren. Isæt netledningen.

## Tilslutning af netværkskabel

Intel® PRO/100-adaptere og PRO/1000 T/XT/MT-adaptere: Tilslut kablet til adapteren vha. enten kategori 3, 4 eller 5 TPE (Twisted Pair Ethernet) netværkskabel til 10 Mbps-netværk. Anvend kategori 5 (4-par) kabel til 100 eller 1000 Mbps-netværk samt til eventuelle faste netværk.
Kun for Intel® PRO/1000 F/XF-adaptere: Aftag og gem dækslet til det fiberoptike stik. Isæt et 1000Base-SX duplex SC fiberoptisk stik i TX/RX-portene på PRO/1000 F/XF-adapterbeslaget.
Kun for Intel® PRO/1000 MF-adaptere: Aftag og gem dækslet til det fiberoptike stik. Isæt et LC-stik i adapteren med det korrekte kabel til din adaptertype (1000BASE-SX eller 1000BASE-LX). Konverteringskabler til andre stiktyper (f.eks. SC) kan anvendes, hvis kablet stemmer overens med adapterens optiske specifikationer, herunder længdebegrænsninger.
Start computeren og følg nedenstående instruktioner for installation af driveren.

## Installation af driveren og Intel® PROSet hjælpeprogrammer

Bemærk! Intel® PRO/1000-serveradapterserien fungerer ikke med operativsystemerne Windows 95/98/Me.

### Windows* 98, 98 SE og 2000

Plug and Play-computere registrerer automatisk Intel-adaptere under opstarten. Med PROSet kan du konfigurere og teste Intel-adapteren. Programmet viser også de computerressourcer, der er tildelt hver enkelt installeret adapter. Følg nedenstående trin for at installere den af Intel leverede basisdriver under Windows 98, 98 SE eller 2000:

1. Windows kører automatisk guiden Ny hardware fundet.

2. Sæt den CD, der er leveret med adapteren, i CD-ROM-drevet. Luk programvinduet, hvis CD'en afspilles automatisk.

3. Start guiden ved at klikke på Næste på guidens velkomstskærmbillede.

4. Vælg Søg på næste skærmbillede, og klik på Næste.

5. Klik kun i CD-ROM-boksen på skærmbilledet Find driver, og klik på Næste.
   Efter nogle få øjeblikke vil du i Søgeresultater kunne se, at der er fundet en driver. Klik på Næste for at fortsætte.

6. De nødvendige filer kopieres til computeren. Guiden viser meddelelsen Færdig. Klik på Afslut.

7. Genstart computeren (kun Windows 98 og 98 SE).

8. Du kan tilføje PROSet ved at fjerne og genindsætte den CD, der er leveret med adapteren. Eller højreklik på CD-ikonet, og vælg Afspil automatisk.

9. Vælg “Installer software” på skærmbilledet. Du kan installere de ønskede funktioner ved at følge instruktionerne på skærmen.

### Windows* Me, XP og Server 2003

Windows Me, XP, og Server 2003 kører automatisk guiden Ny hardware fundet og installerer de adapterdrivere, der er leveret med operativsystemet. Det anbefales, at du opgraderer til den Intel-driver, der ligger på CD’en. Sådan opgraderes driveren:

1. Åbn Enhedshåndtering. Højreklik på Min computer på skrivebordet eller i menuen Start, klik på Oversigt, og klik derefter på Enhedshåndtering i venstre rude.

2. Klik på plusset ud for Netværkskort i højre rude. Den installerede adapter bliver vist.

3. Dobbeltklik på Intel-adapteren.

4. Klik på fanen Driver.

5. Klik på knappen Opdater driver. Guiden Hardwareopdatering vises.

6. Sæt Intel CD i drevet eller angiv eventuelt andet medie. Hvis der åbnes et skærmbillede til automatisk afspilning, skal du lukke dette. Under hele processen skal du sikre dig, at guiden søger på dette sted.

7. Klik på knappen "Installer softwaren automatisk (anbefales)", og klik derefter på Næste.

8. Følg eventuelle angivelser på skærmen.

9. Du kan tilføje PROSet ved at fjerne og genindsætte den CD, der følger med adapteren. Eller højreklik på CD-ikonet, og vælg Afspil automatisk.

10. Vælg “Installer software” på skærmbilledet. Du kan installere de ønskede funktioner ved at følge instruktionerne på skærmen.

### Windows NT* 4.0

Bemærk! Intel PROSet hjælpesoftwaren installeres automatisk under installationen af adapterdriveren.

1. Start Windows NT* 4.0, dobbeltklik på ikonet Netværk i Kontrolpanel, klik på fanen Netværkskort og klik på Tilføj.

2. Isæt Intel adapter-CD’en, når der vises en liste over netværkskort, og klik på hard disken.

3. Hvis skærmbilledet til automatisk afspilning vises, skal du lukke det og fortsætte.

4. Angiv stien, klik på OK og fortsæt installationen. Når du er færdig, vises den nye Intel-adapter på listen Netværkskort.

5. Afslut ved at klikke på Luk.

6. Genstart computeren.

### Linux

#### Build og installation af e1000.o- og e100.o-drivere under 2.2.x og 2.4.x kernerne

For at build’et skal fungere korrekt, er det vigtigt at den aktuelt kørende kerne svarer til versionen og konfigurationen af de installerede kernekilder (og headerfiler i /usr/include/linux).

1. Flyt base driver tarfilen til en anden mappe (f.eks. /home/username/<driver> eller /usr/local/src/<driver>, hvor <driver> er e100 eller e1000).

2. Angiv driverens src-bibliotek ('cd e100-x.x.x/src'). Resten af build-processen skal køres herfra.

3. Kør 'make install' for at installere binærfilen e1000.o/e100.o. Binærfilen installeres som:
   /lib/modules/[KERNEL_VERSION]/net/e1000.o eller /lib/modules/[KERNEL_VERSION[/kernel/drivers/net/e1000.o (eller /e100.o).

4. Indlæs driveren ved at køre 'modprobe e1000' eller 'modprobe e100'.

5. Dette opretter en ny Ethernet-grænseflade. Hvis der ingen Ethernet-drivere er indlæst, vil PRO/100/1000 blive kaldt for eth0. Grænsefladen kan aktiveres og tildeles en IP-adresse ved at køre `ifconfig ethX yyy.yyy.yyy.yyy', hvor ethX er Ethernet-enheden og yyy.yyy.yyy.yyy er IP-adressen.

### Andre operativsystemer

Der findes oplysninger om installation af andre drivere i Brugervejledningen på Intel-CD’en eller på Intel support-webstedet: http://www.intel.com/english/intel/nav/support.htm.

Juridiske oplysninger