# Intel® PRO -verkkosovittimen asentaminen

Versio 10/2002

## Intel-sovittimen asentaminen

1. Sammuta tietokone ja irrota virtajohto.

2. Irrota tietokoneen kansi ja PCI-korttipaikan suojus.

3. Aseta Intel-sovitin varovasti PCI-korttipaikkaan ja kiinnitä kiinnike.

4. Aseta tietokoneen kansi paikalleen. Kytke virtajohto.

## Verkkokaapelin kytkeminen

Intel® PRO/100 -sovittimet ja PRO/1000 T/XT/MT -sovittimet: Kytke kaapeli sovittimeen käyttämällä 10 Mbps -verkkoihin tarkoitettua Cat 3-, Cat 4- tai Cat 5 -yhteensopivaa TPE (Twisted Pair Ethernet) -verkkokaapelia. Käytä 100 Mbps- tai 1000 Mbps -verkossa ja kaikissa kotiverkoissa Cat 5 (4-parista) -kaapelia.
Ainoastaan Intel® PRO/1000 F/XF -sovittimet: Irrota kuituoptisen liitännän suojus ja säilytä se. Liitä kuituoptinen kaksisuuntainen 1000Base-SX SC -liitin PRO/1000 F/XF -sovitinkiinnikkeen TX/RX-liitäntöihin.
Ainoastaan Intel® PRO/1000 MF -sovittimet: Irrota kuituoptisen liitännän suojus ja säilytä se. Liitä LC-liitin sovittimeen käyttämällä oikeaa kaapelointia sovittimen tyypin (1000BASE-SX tai 1000BASE-LX) mukaan. Muiden liitintyyppien (kuten SC-liittimen) muuntosovittimia voidaan käyttää silloin, kun kaapelointi vastaa sovittimen optisia määrityksiä, pituusrajoitukset mukaan lukien.
Käynnistä tietokone ja noudata alla olevia ohjaimen asennusohjeita.

## Ohjainten ja Intel® PROSet -apuohjelman asentaminen

Huomautus: Intel® PRO/1000 -palvelinsovitintuotteet eivät toimi Windows 95/98/Me -käyttöjärjestelmissä.

### Windows* 98, 98 SE ja 2000

Plug and Play -tietokoneet tunnistavat automaattisesti Intel-sovittimet käynnistymisen yhteydessä. PROSet-apuohjelman avulla voidaan määrittää Intel-sovittimen asetuksia ja testata sen toiminta. Lisäksi se näyttää kullekin tietokoneeseen asennetulle sovittimelle varatut resurssit. Intelin toimittaman perusohjaimen asentaminen Windows 98-, 98 SE- tai 2000-tietokoneeseen:

1. Windows käynnistää automaattisesti ohjatun uuden laitteen asennuksen.

2. Aseta sovittimen mukana toimitettu CD-levy tietokoneen CD-asemaan. Jos CD-levyjen suoritusohjelma käynnistyy, sulje sen ikkuna.

3. Käynnistä ohjattu toiminto valitsemalla sen aloitusikkunassa Seuraava-painike.

4. Valitse seuraavassa ikkunassa Etsi-vaihtoehto ja valitse sitten Seuraava.

5. Valitse Paikanna ohjain -ikkunassa CD-ruutu ja valitse sitten Seuraava.
   Hetken kuluttua Etsinnän tulokset -kohdassa näkyy, että tästä sijainnista löydettiin ohjain. Jatka valitsemalla Seuraava.

6. Tarvittavat tiedostot kopioidaan tietokoneeseen. Ohjattu toiminto tuo näyttöön Valmis-sanoman. Valitse Valmis.

7. Jos kyseessä on Windows 98- tai 98 SE -tietokone, käynnistä se uudelleen.

8. Voit lisätä PROSetin poistamalla sovittimen mukana toimitetun CD-levyn tietokoneesta ja asettamalla sen takaisin tietokoneeseen. Voit vaihtoehtoisesti myös napsauttaa CD-levyn kuvaketta hiiren kakkospainikkeella ja valita sitten Automaattinen käynnistys.

9. Valitse automaattisen käynnistyksen ikkunassa Asenna ohjelmisto. Voit asentaa haluamasi ominaisuudet noudattamalla näyttöön tulevia ohjeita.

### Windows* Me, XP ja Server 2003

Windows Me, XP ja Server 2003 suorittavat automaattisesti ohjatun uuden laitteiston asennuksen ja asentavat sovittimella käyttöjärjestelmän toimitukseen sisältyvät ohjaimet. Tämä ohjain on suositeltavaa päivittää CD-levyn sisältämäksi Intel-ohjaimeksi. Ohjaimen päivittäminen:

1. Avaa Laitehallinta. Napsauta työpöydän Oma tietokone -kuvaketta hiiren kakkospainikkeella tai valitse Käynnistä-valikosta Hallinta ja valitse sitten vasemmasta ruudusta Laitehallinta.

2. Napsauta oikeassa ruudussa Verkkosovittimet-kohdan vieressä olevaa plus-merkkiä. Näyttöön tulee luettelo tietokoneeseen asennetuista sovittimista.

3. Kaksoisnapsauta Intel-sovitinta.

4. Valitse Ohjain-välilehti.

5. Valitse Päivitä ohjain -painike. Ohjattu laitteiston päivitys käynnistyy.

6. Aseta Intel-CD-levy tietokoneeseen tai valitse muu tallennusväline. Jos näyttöön tulee Automaattinen käynnistys -ikkuna, sulje se. Varmista toimenpiteen aikana, että ohjattu toiminto etsii ohjainta määrittämästäsi kohteesta.

7. Valitse Asenna ohjelmisto automaattisesti (suositellaan) -valintanappi ja valitse sitten Seuraava-painike.

8. Noudata näyttöön tulevia ohjeita.

9. Voit lisätä PROSetin poistamalla Intelin toimittaman CD-levyn tietokoneesta ja asettamalla sen takaisin tietokoneeseen. Voit vaihtoehtoisesti myös napsauttaa CD-levyn kuvaketta hiiren kakkospainikkeella ja valita sitten Automaattinen käynnistys.

10. Valitse automaattisen käynnistyksen ikkunassa Asenna ohjelmisto. Asenna haluamasi ominaisuudet noudattamalla näyttöön tulevia ohjeita.

### Windows NT* 4.0

Huomautus: Intel PROSet -apuohjelma asennetaan automaattisesti sovittimen ohjaimen asentamisen yhteydessä.

1. Käynnistä Windows NT* 4.0, kaksoisnapsauta Ohjauspaneelin Verkko-kuvaketta, valitse Sovittimet-välilehti ja valitse sitten Lisää.

2. Kun näyttöön tulee sovittimien luettelo, älä valitse sovitinta luettelosta, vaan aseta Intel-sovittimien CD-levy tietokoneeseen ja valitse Levy-painike.

3. Jos näyttöön tulee CD-levyn suoritusohjelman ikkuna, sulje se ja jatka.

4. Määritä polku, valitse OK ja jatka asennusta. Kun toimenpide on valmis, uusi Intel-sovitin näkyy Verkkosovittimet-luettelossa.

5. Lopeta asennus valitsemalla Sulje.

6. Käynnistä tietokone uudelleen.

### Linux

#### e1000.o- ja e100.o-ohjainten muodostaminen ja asentaminen 2.4.x-ytimissä

Jotta versio toimisi oikein, on tärkeää, että parhaillaan suoritettava ydin vastaa asennettujen ydinlähteiden versiota ja kokoonpanoa (ja kansiossa /usr/include/linux olevia otsikkotiedostoja).

1. Siirrä perusohjaimen tar-tiedosto haluamaasi kansioon. Esimerkiksi: /home/username/<ohjain> tai /usr/local/src/<ohjain>, jossa <ohjain> on joko e100 tai e1000.

2. Anna ohjaimen src-hakemisto ('cd e100-x.x.x/src'). Muodostustoimenpiteen loppuosa pitää suorittaa tästä kansiosta.

3. Asenna e1000.o/e100.o-binaari suorittamalla 'make install'. Binaari asennetaan seuraavasti:
   /lib/modules/[KERNEL_VERSION]/net/e1000.o tai /lib/modules/[KERNEL_VERSION[/kernel/drivers/net/e1000.o (tai /e100.o).

4. Lataa ohjain suorittamalla 'modprobe e1000' tai 'modprobe e100'.

5. Tämä toimenpide luo uuden Ethernet-rajapinnan. Jos muita Ethernet-ohjaimia ei ole ladattuna, PRO/100/1000:n nimi on eth0. Rajapinta voidaan aktivoida ja sille voidaan määrittää IP-osoite suorittamalla 'ifconfig ethX yyy.yyy.yyy.yyy', jossa ethX on Ethernet-laite ja yyy.yyy.yyy.yyy on IP-osoite.

### Muut käyttöjärjestelmät

Tietoja muiden ohjainten asentamisesta on Intel-CD-levyn sisältämässä käyttöoppaassa ja Intelin tukisivustossa osoitteessa: http://www.intel.com/english/intel/nav/support.htm.

Oikeudellisia tietoja